**Andrej Donatovitsj Sinjavskij** (russisk: Андре́й Дона́тович Синя́вский, født 8. oktober 1925 i Moskva, død 25. februar 1997 i Paris) var en sovjetisk dissident, forfatter, grunnlegger og utgiver av et tidsskrift, professor ved Sorbonne og politisk fange. Han skrev ofte under pseudonymet Abram Tertz.

I sovjettiden ble han flere ganger arrestert som «fiende av folket». I den beryktede Sinjavskij-Daniel-rettssaken i 1966, ble han dømt til syv års straffearbeid på grunn av «antisovjetisk aktivitet».

Liv og virke
------------

### Bakgrunn

Umittelbart etter skoleavslutning ble han i 1943 innkalt til hæren og tjenestegjorde under annen verdenskrig som radiotekniker i flyvåpenet. Etter demobiliseringen i 1946 studerte til 1949 ved det filologiske fakultet i Lomonossov-universitetet i Moskva og beskjeftiget seg der blant annet med Vladimir Majakovskijs forfatterskap.

### Karriere

Han underviste med Maksim Gorkijs litteraturinstitutt og ble oppsagt derfra i 1957 etter at det på grunn av utenlandspubliseringen av romanen *Doktor Zjivago* av Boris Pasternak ble igangsatt såkalte utrenskninger innen kulturområdet. Sinjavski fant så en stilling ved Moskvas teaterskole, og ble en av de ledende litteraturkritikere fot tidsskriftet *Novij Mir* (Ny Verden), utgitt av Aleksander Trifonovitsj Tvardovskij. Dette var tidlig på 1960-tallet et av landets mest liberale tidsskrifter.

I 1959 offentliggjorde han under psevdonymet Terz artikkelen *Hva er den sosialistiske realisme?* der han analyserte den offisielle sovjetiske litteratur og diagnostiserte den konfliktfattige og etter Partiets prinsipper innrettede praksis kalt sosialistisk realisme, og mente at det var nettopp den som var hovedgrunnen til sovjetlitteraturens ringe kvalitet. Han oppfordret dessuten til en tilbakevending til det fantastiske i pakt med arven fra Gogol. I sine egne verker fulgte han opp dette og arbeidet med fantastiske og oversanselige elementer. 

Utgivelsene av bøkene til han og kollegaen Julij Daniel og den påfølgende rettssaken blir regnet som startskuddet til den moderne sovjetiske dissidentbevegelsen.

Han ble løslatt i 1971 og fikk i 1973 lov til å emigrere til Frankrike. Der døde han i 1997.

Referanser
----------

1. 1 2   Encyclopædia Britannica Online, oppført som Andrey Donatovich Sinyavsky, Encyclopædia Britannica Online-ID biography/Andrey-Donatovich-Sinyavsky, besøkt 9. oktober 2017[Hentet fra Wikidata]
2. 1 2   Gemeinsame Normdatei, GND-ID 118614665, besøkt 13. august 2015[Hentet fra Wikidata]
3. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
4. 1 2   Munzinger Personen, oppført som Andrej D. Sinjawski, Munzinger IBA 00000011382, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 15. desember 2014[Hentet fra Wikidata]
6. ↑   LIBRIS, libris.kb.se, utgitt 4. juni 2013, besøkt 24. august 2018[Hentet fra Wikidata]
7. ↑   GND-ID 118614665[Hentet fra Wikidata]
8. ↑  vgl. Abram Terz: Was ist der sozialistische Realismus? - taja-gut.ch (S.99 ff.)
9. ↑  Coleman, Fred (1997). *The Decline and Fall of Soviet Empire : Forty Years That Shook The World, From Stalin to Yeltsin*. St. Martin's Griffin. s. 97. ISBN 0-312-16816-0.

Eksterne lenker
---------------

* (en) Andrei Sinyavsky – kategori av bilder, video eller lyd på Commons Rediger på Wikidata
* (en) Andrej Sinjavskij på Internet Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL **·** NKC **·** BNE **·** CiNii **·** Munzinger (iba)
 |